Dêrsim de kargehê tembûrî ewro dest pêkerd. Kargeh de hunermendî Mîkaîl Aslan û Cemîl Qoçgirî ders danê.
Kargeh do hîrê rojan dewam bikero. Tembûr de semedê kesanê ke newe dest pê tembûrî kerd beşêk û semedê kesanê ke tembûr de aver ê beşêk bi temamî di beşî estê.
Kargeh 22ê teşrîna verêne de do biqedo. Merasîmê qedîyayîşî Meydanê Seyît Rizayî de saete 17.00 de do bêro kerdene û Aslan û Qoçgirî merasîm de konserêk do bidê. Konser de bi kirdkî û kirdaskî (kurmanckî) deyîrî do bêrê vatene.
